# DODATOK č. 1 k smernici č. 01/20-21

**Školský poriadok pre školský rok 2020/2021- pre dištančnú formu vyučovania**

1. **DIŠTANČNÁ FORMA VYUČOVANIA**

Počas trvania pandémie ochorenia COVID-19 musíme rešpektovať, že v prípade rozhodnutia **Úradu verejného zdravotníctva** bude vzdelávanie prebiehať **dištančnou formou**.

Dištančná forma vzdelávania žiakov školy prebieha prostredníctvom elektronickej komunikácie s vyučujúcimi **nasledujúcimi formami**:

* + online vyučovacie hodiny,
  + prostredníctvom portálu EduPage
  + prostredníctvom sociálnych sietí,
  + prostredníctvom telefonickej komunikácie.

V danej triede sa učiteľ so žiakmi **dohodne a overí možnosti** spolupráce (napr. cez EduPage), až potom ich začne realizovať.

Online hodiny sa organizujú približne v čase, ktorý zodpovedá rozvrhu hodín v škole.

Učitelia jednotlivých predmetov budú online vzdelávať v čase **od 8:00 do 13:00**hod. **v primeranom rozsahu a primeranej náročnosti** s určením presného termínu na preštudovanie/vypracovanie:

* nové učivo na samoštúdium (napr. študijné texty, prezentácie, …),
* úlohy na precvičenie učiva (pracovné listy, doplňovačky, …),
* zadania na overenie pochopenia učiva (testy, previerky, …),
* projekty na samostatnú prácu,
* iné (video, audio nahrávka a pod.).

Žiakom je potrebné dať na **vypracovanie zadaných úloh dostatočný čas**.

Učiteľ dodržuje požiadavku **primeranosti**.

**Domáce úlohy budú žiakom zadávané na online hodine, alebo do 15:00.**

## Pre žiakov z toho vyplývajú nasledujúce povinnosti:

1. Pravidelne sledovať EduPage, kam jednotliví učitelia posielajú pokyny k dištančnému vzdelávaniu.
2. Online vyučovacie hodiny budú prebiehať v časovom intervale, ktorý zodpovedá stanovenému rozvrhu hodín, prostredníctvom

Webex Cisco, v prípade nefunkčnosti Webex - iná platforma– po dohode so žiakmi.

1. Online vyučovacie hodiny sú **povinné.** Na online hodinách je nevyhnutná pozornosť pri výklade vyučujúceho a **aktívne zapájanie sa - kamery musia mať žiaci zapnuté** .
2. V prípade neúčasti na online hodine a nepredloženia zadávaných úloh dohodnutým spôsobom a do stanoveného termínu vyučujúcemu daného predmetu, **zaznamenáva učiteľ absenciu do elektronickej triednej knihy.**
3. Následne je nutné predložiť triednemu učiteľovi ospravedlnenie neúčasti ako pri prezenčnej forme vyučovania.
4. V prípade objektívnych príčin neprítomnosti žiaka na dištančnej výučbe stanoví učiteľ náhradnú formu vyučovania.
5. V prípade nezapájania sa žiakov do dištančného vzdelávania, neplnenia si úloh a neodovzdávania vypracovaných zadaní, budú títo žiaci konať komisionálne skúšky aj počas dištančného vzdelávania.
6. Podľa zákona 18/2018 Z. z. (zákon o ochrane osobných údajov) je prísne zakázané žiakom nahrávať a následne zverejňovať na sociálnych sieťach vyučovaciu online hodinu bez súhlasu vyučujúceho – v opačnom prípade to bude závažné porušenie školského poriadku.

## Pre zákonného zástupcu žiaka z toho vyplývajú nasledujúce povinnosti:

* 1. Pravidelne sleduje EduPage, resp. stránku školy a riadi sa aktuálnymi pokynmi školy.
  2. Dohliada a zodpovedá, aby sa žiak prihlasoval na online hodiny v stanovenom čase a svedomito vypracovával úlohy, ktoré má od učiteľov nariadené.
  3. Ak bude žiak na online hodine neprítomný a vopred sa vyučujúcemu neospravedlnil, jeho absenciu je rodič povinný nahlásiť a zdôvodniť.

Schválené pedagogickou radou dňa 22. 10. 2020

Účinnosť od 26. 10. 2020

PaedDr. Lubomír Král, PhD. riaditeľ školy